

Ρθ35θη: 8ί9Β 
(βΓη&θάύθεΙ) 

Ι.οο3ΐίοη: ΑΙίιβηΛ ΕΙΙιηίΚο 
Τγρ09Γ3(ί0 < 


2805 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 205 

4 Φεβρουάριου 2014 


ΑΠΟΦΑΣΕΙ Σ 

Αριθμ. απόφ. 93/2/28-1-2014 

Γενικές Αρχές και Κανόνες Διεξαγωγής των Τυχερών 
Παιγνίων που διεξάγονται μέσω ραδιοτηλεοπτικών 
και τηλεπικοινωνιακών μέσων σύμφωνα μετο άρθρο 
53 παράγραφος 6 του ν.4002/2011 (Α180), όπως ισχύει. 

Η ΕΠΙΤΡΟΠΗ ΕΠΟΠΤΕΙΑΣ ΚΑΙ ΕΛΕΓΧΟΥ ΠΑΙΓΝΙΩΝ 
Έχοντας υπόψη: 

α) τις διατάξεις των άρθρων 16 έως και 23 του 
ν.3229/2004 (Α 38) και των άρθρων 25 έως και 54 του 
ν.4002/2011 (Α 180), όπως αυτές συμπληρώθηκαν και 
τροποποιήθηκαν με τις διατάξεις των παραγράφων 10 
έως και 26 του άρθρου 7 του ν.4038/2012 (Α 14), τις 
διατάξεις των άρθρων 22 έως και 24 του ν.4141/2013 (Α 
81), τις διατάξεις του άρθρου 74 του ν.4170/2013 (Α 163), 
τις διατάξεις του άρθρου 106 του ν.4209/2013 (Α 253) και 
τις διατάξεις των άρθρων 34 και 35 του ν. 4223/2013 (Α 
287), και συμπληρωματικά τις διατάξεις του ν. 3051/2002 
(Α 220), όπως ισχύει, ιδίως τις διατάξεις των άρθρων 
25 περίπτωση β, 50 παράγραφος 5, 51, 52 και 53 του 
ν.4002/2011 (Α 180) όπως τροποποιήθηκε και ισχύει, 
β) τη με αριθμό 55906/1673/20.12.2011 (Υ.Ο.Δ.Δ. 444) 
Απόφαση του Υπουργού Οικονομικών με τίτλο «Συγκρό¬ 
τηση της Επιτροπής Εποπτείας και Ελέγχου Παιγνίων 
(Ε.Ε.Ε.Π.)», όπως τροποποιήθηκε και ισχύει με τη με αριθ¬ 
μό 07/590/13.9.2013 (Υ.Ο.Δ.Δ. 451) όμοια απόφαση, 
γ) τη με αριθμό 56660/1679/22/12/2011 (Β 2910) Κοινή Από¬ 
φαση (Κ.Υ.Α.) των Υπουργών Οικονομικών - Πολιτισμού και 
Τουρισμού περί «Πιστοποίησης έναρξης λειτουργίας της 
Επιτροπής Εποπτείας και Ελέγχου Παιγνίων (Ε.Ε.Ε.Π.)», 
δ) τη με αριθμό 47/2/10.4.2013 (Β 901) απόφαση της 
Ε.Ε.Ε.Π. με τίτλο «Ανάληψη των αρμοδιοτήτων που προ- 
βλέπονται στις διατάξεις των άρθρων 28 παράγραφος 
3 περίπτωση γ και 53 του ν.4002/2011 (Α 180)», 
ε) Την ανάγκη θέσπισης κατάλληλου ρυθμιστικού, 
εποπτικού και ελεγκτικού πλαισίου των Τυχερών Παι- 
γνίων που διεξάγονται μέσω ραδιοτηλεοπτικού και κάθε 
είδους τηλεπικοινωνιακού μέσου, ώστε, μεταξύ άλλων, 
να διασφαλισθεί η διαφάνεια και η φερεγγυότητα της 
διεξαγωγής των παιγνίων αυτών, να διατηρηθεί σε ανε¬ 
κτά επίπεδα η συμμετοχή των πολιτών σε αυτά και να 
αποτραπεί η εκ μέρους τους υπέρμετρη σπατάλη χρη¬ 
μάτων, να προστατευθούν οι καταναλωτές και ιδίως οι 
ανήλικοι και άλλες ευαίσθητες ομάδες του πληθυσμού 


από τον εθισμό στα εν λόγω παίγνια, μέχρι την έκδοση 
του Κανονισμού Διεξαγωγής και Ελέγχου Παιγνίων. 

στ) Την εκ του νόμου επιταγή για τη ρύθμιση κάθε 
σχετικού με τα παραπάνω θέματος σχετικά με την 
εφαρμογή του άρθρου 53 του ν.4002/2011 (ΦΕΚ Α' 180) 
όπως τροποποιήθηκε και ισχύει, με τον ορισμό γενικών 
αρχών και κανόνων διεξαγωγής των παιγνίων του άρ¬ 
θρου αυτού, μέχρι την έκδοση του Κανονισμού Διεξα¬ 
γωγής και Ελέγχου Παιγνίων. 

ζ) Τη με αριθμό ΠΡΠ4502191213 απόφαση του Προέ¬ 
δρου της Ε.Ε.Ε.Π. περί έγκρισης του σχεδίου των Γε¬ 
νικών Αρχών και Κανόνων Διεξαγωγής των Τυχερών 
Παιγνίων που διεξάγονται μέσω ραδιοτηλεοπτικών και 
κάθε είδους τηλεπικοινωνιακών μέσων και θέσηςαυ- 
τού σε δημόσια εθνική διαβούλευση στον ιστότοπο της 
Ανοικτής Διακυβέρνησης (νννννν.ορθηρον.ρΓ). 

η) Τα σχόλια που υποβλήθηκαν από τους πολίτες κατά 
τη διάρκεια της διαβούλευσης από την 20η Δεκεμβρίου 
2013 έως και την 10η Ιανουάριου 2014. 

θ) Το γεγονός ότι από την απόφαση αυτή δεν προ- 
καλείται δαπάνη σε βάρος του προϋπολογισμού της 
Ε.Ε.Ε.Π. και του Κρατικού Προϋπολογισμού. 

ι) Την από 23 Ιανουάριου 2014 εισήγηση του Προέδρου της 
Ε.Ε.Ε.Π. με θέμα «Γενικές Αρχές και Κανόνες Διεξαγωγής 
των Τ υχερών Παιγνίων που διεξάγονται μέσω ραδιοτηλεο¬ 
πτικών και τηλεπικοινωνιακών μέσων σύμφωνα με το άρθρο 
53 παράγραφος 6 του ν.4002/2011 (Α' 180) όπως ισχύει», 
ια) Την συζήτηση που ακολούθησε, αποφασίζουμε: 
Εγκρίνουμε τις Γ ενικές Αρχές και τους Κανόνες Διεξα¬ 
γωγής των Τυχερών Παιγνίων που διεξάγονται μέσω ρα¬ 
διοτηλεοπτικών και κάθε είδους τηλεπικοινωνιακών μέσων 
και την έκδοση σχετικής απόφασης, ως ακολούθως: 

ΓΕΝΙΚΕΣ ΑΡΧΕΣ ΚΑΙ ΚΑΝΟΝΕΣ 
ΔΙΕΞΑΓΩΓΗΣ ΤΩΝ ΤΥΧΕΡΩΝ ΠΑΙΓΝΙΩΝ 
ΠΟΥ ΔΙΕΞΑΓΟΝΤΑΙ ΜΕΣΩ ΡΑΔΙΟΤΗΛΕΟΠΤΙΚΩΝ 
ΚΑΙ ΤΗΛΕΠΙΚΟΙΝΩΝΙΑΚΩΝ ΜΕΣΩΝ 

(άρθρο 53 παράγραφος 6 του ν.4002/2011 
όπως τροποποιήθηκε και ισχύει) 

ΜΕΡΟΣ I. ΓΕΝΙΚΕΣ ΑΡΧΕΣ 

Αρθρο 1 
ΣΚΟΠΟΣ 

Σκοπός της απόφασης αυτής είναι η ρύθμιση κάθε 
σχετικού θέματος σχετικά με την εφαρμογή του άρθρου 

53 του ν.4002/2011 (Α' 180) όπως ισχύει, με τη θέσπιση 
Γενικών Αρχών και Κανόνων Διεξαγωγής των Τυχερών 
Παιγνίων που διεξάγονται μέσω ραδιοτηλεοπτικού ή 
κάθε είδους τηλεπικοινωνιακού μέσου, ώστε, μεταξύ 
άλλων, να διασφαλισθεί η διαφάνεια και η φερεγγυότη- 
τα της διεξαγωγής των παιγνίων αυτών, να διατηρηθεί 
σε ανεκτά επίπεδα η συμμετοχή των πολιτών σε αυτά 
και να αποτραπεί η εκ μέρους τους υπέρμετρη σπα¬ 
τάλη χρημάτων, να προστατευθούν οι καταναλωτές 
και ιδίως οι ανήλικοι και άλλες ευαίσθητες ομάδες του 
πληθυσμού από τον εθισμό στα εν λόγω παίγνια, μέχρι 
την έκδοση του Κανονισμού Διεξαγωγής και Ελέγχου 
Παιγνίων. 

Αρθρο 2 
ΟΡΙΣΜΟΙ 

Για τους σκοπούς της παρούσας απόφασης οι παρα¬ 
κάτω φράσεις ή λέξεις έχουν την έννοια που ακολουθεί. 

2.1. Τυχερό Παίγνιο ή Τυχερό Παιχνίδι είναι το παίγνιο 
που η διεξαγωγή του γίνεται μέσω ραδιοτηλεοπτικών 
ή κάθε είδους τηλεπικοινωνιακών μέσων και για το 
οποίο συντρέχουν σωρευτικά, πέραν των προϋποθέσε¬ 
ων της διάταξης της περίπτωσης β του άρθρου 25 του 
ν.4002/2011 (Α 180) όπως ισχύει, οι εξής προϋποθέσεις: 

2.1.1. Η δομή του Τυχερού Παιγνίου διαθέτει δυο του¬ 
λάχιστον φάσεις, εκ των οποίων: 

α) Της μιας και μόνο το αποτέλεσμα να εξαρτάται, 
έστω και εν μέρει, από την τύχη, η δε τυχαιότητα να 
παράγεται αποκλειστικά και μόνο μέσω κλήρωσης. 

β) Τουλάχιστον μιας το αποτέλεσμα να εξαρτάται 
αποκλειστικά και μόνο από τις γνώσεις των συμμετε- 
χόντων. 

2.1.2. Προκειμένου για Τυχερά Παίγνια που διεξάγονται 
μέσω ραδιοτηλεοπτικών μέσων, η διεξαγωγή επιβάλλε¬ 
ται να συμβαίνει σε πραγματικό (παρόντα) χρόνο (ΓθαΙ 
ίίπΐθ), με τη συμμετοχή φυσικού προσώπου ως παρου- 
σιαστή. 

2.2. Κύκλος Τυχερού Παιγνίου είναι η χρονική περίο¬ 
δος διεξαγωγής του Τυχερού Παιγνίου κατά την οποία 
ολοκληρώνεται η διαδικασία των φάσεων αυτού. 

2.2.1. Το Τυχερό Παίγνιο μπορεί να αποτελείται από 
έναν Κύκλο ή περισσότερους. 

2.3. Λήξη Τυχερού Παιγνίου είναι εκείνο το χρονικό 
σημείο μετά την παρέλευση του οποίου δεν ακολουθεί 
άλλος Κύκλος του. Στην περίπτωση που το Τυχερό Παί- 
γνιο αποτελείται από ένα Κύκλο, η ολοκλήρωση αυτού 
ταυτίζεται με τη Λήξη του Τυχερού Παιγνίου. 

2.4. Συμμετοχή είναι κάθε σύνδεση του Παίκτη με τον 
Πάροχο με σκοπό τη διεκδίκηση του Επάθλου, σύμφωνα 
με τους Κανόνες Διεξαγωγής του Τυχερού Παιγνίου. 

2.4.1. Κάθε Συμμετοχή ισχύει αποκλειστικά και μόνο 
για έναν Κύκλο του Τυχερού Παιγνίου. 

2.4.2. Σύνδεση του Παίκτη με τον Πάροχο για άλλους 
σκοπούς (π.χ. αναζήτηση πληροφοριών, υποβολή πα- 
ραπόνων-διαμαρτυριών) δεν εμπίπτει στην έννοια της 
Συμμετοχής. 

2.5. Πάροχος είναι το πρόσωπο που υποβάλλει στην 
Ε.Ε.Ε.Π. τη Δήλωση Αποδοχής και έχει, σύμφωνα με τις 
διατάξεις τουάρθρου 6 του ν.4172/2013 (Α 167), μόνιμη 
εγκατάσταση στην ελληνική επικράτεια και ο οποίος 
πραγματικά εκμεταλλεύεται και παρέχει το παίγνιο. 

2.6. Παίκτης καλείται όποιος πραγματοποίησε τουλά¬ 
χιστον μία Συμμετοχή. 


2.7. Νικητής είναι ο Παίκτης που διήλθε επιτυχώς όλες 
τις φάσεις του Τυχερού Παιγνίου. Σε κάθε Κύκλο του 
Τυχερού Παιγνίου δύναται να αναδεικνύεται κανένας, 
ένας ή περισσότεροι Νικητές. 

2.8. Έπαθλο ή Κέρδος είναι το οικονομικό όφελος που 
αποδίδεται στον Νικητή, το οποίο παρέχεται με τη μορ¬ 
φή χρήματος ή/και εκπτώσεων, αγαθών ή υπηρεσιών. 

2.9. Δήλωση Αποδοχής είναι η δήλωση πουυποβάλλει 
ο Πάροχος στην Ε.Ε.Ε.Π. για κάθε Τυχερό Παίγνιο, με την 
οποία δηλώνει την αποδοχή που προβλέπεται από τη 
διάταξη του εδαφίου α’ της παραγράφου 6 του άρθρου 
53 του ν.4002/2011 (Α 180), όπως ισχύει. 

2.9.1. Η Δήλωση Αποδοχής: 

α) Εμπεριέχει επίσης πληροφοριακά στοιχεία για τον 
Πάροχο και το προς διεξαγωγή Τυχερό Παίγνιο. 

β) Συνοδεύεται υποχρεωτικά από τους Κανόνες Διε¬ 
ξαγωγής του Τυχερού Παιγνίου και αποτελεί ένα σώμα 
με αυτούς. 

2.9.2. Υπόδειγμα της Δήλωσης Αποδοχής παρατίθεται 
στο Παράρτημα της παρούσας απόφασης. 

2.10. Κανόνες Διεξαγωγής Τυχερού Παιγνίου ή Κανόνες 
Διεξαγωγής είναι το σύνολο των όρων διεξαγωγής του 
Τ υχερού Παιγνίου και συμμετοχής των Παικτών σε αυτό. 

2.11. Κανονισμός Διεξαγωγής και Ελέγχου Παιγνίων 
νοείται ο Κανονισμός Διεξαγωγής και Ελέγχου Παιγνίων 
που προβλέπεται στο άρθρο 29 του ν.4002/2011 (Α' 180). 

Αρθρο 3 

ΠΕΔΙΟ ΕΦΑΡΜΟΓΗΣ 

3.1. Στο πεδίο εφαρμογής της απόφασης αυτής υπά¬ 
γονται τα Τυχερά Παίγνια που διεξάγονται μέσω ραδι¬ 
οτηλεοπτικού ή κάθε είδους τηλεπικοινωνιακού μέσου. 

3.2. Προκειμένου περί Τυχερών Παιγνίων που διεξάγο¬ 
νται από ραδιοτηλεοπτικά μέσα, στο πεδίο ρύθμισης της 
απόφασης αυτής υπάγεται κάθε περίπτωση εκπομπής 
που περιέχει Τυχερό Παίγνιο ή/και παρέχει πληροφορίες 
για Τυχερό Παίγνιο. Η απόφαση αυτή εφαρμόζεται και 
επί των εκπομπών που περιέχουν ένθετο με Τυχερά 
Παίγνια, αποκλειστικά στο βαθμό που αφορά στο προ- 
σφερόμενο ένθετο Τυχερό Παίγνιο. 

3.3. Δεν εμπίπτουν στις ρυθμίσεις της απόφασης αυ¬ 
τής παίγνια ή διαγωνισμοί ή κληρώσεις που διεξάγονται 
από ραδιοτηλεοπτικό ή κάθε είδους τηλεπικοινωνια¬ 
κό μέσο σύμφωνα με τη διάταξη του άρθρου 53 του 
ν.4002/2011 (Α' 180) όπως ισχύει και η συμμετοχή του 
κοινού σε αυτά πραγματοποιείται είτε χωρίς αντίτιμο 
(δωρεάν) είτε με κλήση/μήνυμα από σταθερό ή κινητό 
τηλέφωνο, το οποίο υπόκειται στη βασική χρέωση που 
επιβάλλει ο πάροχος σταθερής ή κινητής τηλεφωνίας 
για την υπηρεσία αυτή στους συνδρομητές του (υπη¬ 
ρεσία χωρίς αυξημένη χρέωση) είτε με ταχυδρομική 
συμμετοχή που δεν ξεπερνά το κόστος αποστολής μιας 
απλής επιστολής. 

Αρθρο 4 

ΠΡΟΫΠΟΘΕΣΕΙΣ ΔΙΕΞΑΓΩΓΗΣ ΤΟΥ ΤΥΧΕΡΟΥ 
ΠΑΙΓΝΙΟΥ ΚΑΙ ΦΕΡΕΓΓΥΟΤΗΤΑ ΠΑΡΟΧΟΥ 

4.1. Η διεξαγωγή Τυχερών Παιγνίων, μέχρι την έκδο¬ 
ση του Κανονισμού Διεξαγωγής και Ελέγχου Παιγνίων, 
επιτρέπεται υπό τις παρακάτω προϋποθέσεις: 

α) Αποδοχή εκ μέρους του Παρόχου των Γ ενικών Αρ¬ 
χών και Κανόνων Διεξαγωγής των Τυχερών Παιγνίων, 
όπως ορίζονται στην απόφαση αυτή. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2807 


β) Απόδοση των δικαιωμάτων του Δημοσίου σύμφω¬ 
να με τη διάταξη του άρθρου 50 παράγραφος 5 του 
ν.4002/2011 (Α 180) όπως ισχύει και του φόρου στα κέρ¬ 
δη των Παικτών, σύμφωνα με τις εκάστοτε κείμενες 
διατάξεις. 

4.2. Στο πρόσωπο του Παρόχου πρέπει να συντρέχουν 
σωρευτικά τα παρακάτω : 

4.2.1. Να μην βρίσκεται υπό πτώχευση, εκκαθάριση ή 
αναγκαστική διαχείριση. 

4.2.2. Να μην πρόκειται για προβληματική επιχείρηση 
σύμφωνα με τα οριζόμενα στο άρθρο 2 παράγραφος 
2.1 σημεία 9,10 και 11 των Κατευθυντήριων γραμμών της 
Ευρωπαϊκής Επιτροπής 2004/0/244/02 για τον ορισμό 
της Προβληματικής Επιχείρησης. 

4.3. Στο πρόσωπο του Παρόχου, στην περίπτωση που 
είναι φυσικό πρόσωπο, εκτός των προϋποθέσεων των 
αμέσως παραπάνω δύο παραγράφων, και στα φυσικά 
πρόσωπα που ασκούν τη διοίκηση ή/και τη διαχείριση 
του Παρόχου και σε κάθε περίπτωση στο φυσικό πρό¬ 
σωπο που εκπροσωπεί νόμιμα τον Πάροχο, πρέπει να 
συντρέχουν σωρευτικά τα παρακάτω : 

4.3.1. Να μην έχουν καταδικαστεί τελεσίδικα για κα¬ 
κούργημα. 

4.3.2. Να μην έχουν καταδικαστεί σε οποιαδήποτε 
ποινή για κλοπή, υπεξαίρεση, απάτη, απιστία, απο¬ 
δοχή και διάθεση προϊόντων εγκλήματος, εκβίαση, 
πλαστογραφία, ενεργητική ή παθητική δωροδοκία, 
επικίνδυνη ή βαριά σωματική βλάβη, παρασιώπηση 
εγκλήματος, έγκλημα περί το νόμισμα, κοινώς επικίν¬ 
δυνο έγκλημα, έγκλημα κατά της προσωπικής ελευ¬ 
θερίας, έγκλημα κατά της γενετήσιας ελευθερίας, 
έγκλημα οικονομικής εκμετάλλευσης της γενετήσιας 
ζωής, καθώς και για έγκλημα που προβλέπεται στη 
νομοθεσία περί ναρκωτικών, όπλων, εκρηκτικών υλών 
και φοροδιαφυγής. 

4.3.3. Να μην είναι υπόδικοι και να μην έχουν παρα- 
πεμφθεί με τελεσίδικο βούλευμα για κακούργημα ή για 
πλημμέλημα (βλ. άνω αναφερόμενα εγκλήματα), έστω 
και αν το αδίκημα παραγράφηκε. 

4.4. Ο Πάροχος υποχρεούται να εξασφαλίζει πως οι 
διατάξεις των παραπάνω παραγράφων 4.2 και 4.3 συ¬ 
ντρέχουν σε κάθε πρόσωπο με το οποίο συμβάλλεται 
για τη διεξαγωγή ή/και προβολή του Τυχερού Παιγνίου. 

Αρθρο 5 

ΠΟΛΙΤΙΚΗ ΚΟΙΝΩΝΙΚΗΣ ΕΥΘΥΝΗΣ 
ΚΑΙ ΠΟΛΙΤΙΚΗ ΑΠΟΡΡΗΤΟΥ 

5.1. Η Συμμετοχή των ανηλίκων σε Τυχερό Παίγνιο 
απαγορεύεται. 

5.2. Ο Πάροχος υποχρεούται να λαμβάνει κάθε πρό¬ 
σφορο μέτρο ώστε να διασφαλίζεται η διαφάνεια και η 
φερεγγυότητα της διεξαγωγής των Τυχερών Παιγνίων, 
να διατηρείται σε ανεκτά επίπεδα η συμμετοχή των 
πολιτών σε αυτά, να αποτρέπεται η εκ μέρους τους 
υπέρμετρη σπατάλη χρημάτων και να προστατεύονται 
οι καταναλωτές και ιδίως οι ανήλικοι και άλλες ευαί¬ 
σθητες ομάδες του πληθυσμού από τον εθισμό στα εν 
λόγω Παίγνια. 

5.3 Η προστασία των προσωπικών δεδομένων των 
Παικτών εμπίπτει στις διατάξεις του ν.2472/1997 (Α 50) 
περί Προστασίας του Ατόμου από την Επεξεργασία 
Δεδομένων Προσωπικού Χαρακτήρα. 


Αρθρο 6 

ΟΡΟΙ ΔΙΕΞΑΓΩΓΗΣ, ΔΙΑΦΑΝΕΙΑ, ΦΕΡΕΓΓΥΟΤΗΤΑ 
ΚΑΙ ΠΟΛΙΤΙΚΗ ΟΡΘΗΣ ΧΡΗΣΗΣ 

6.1. Ο Πάροχος υποχρεούται με κάθε πρόσφορο μέσο 
και τρόπο να ενημερώνει το κοινό και τους Παίκτες πως 
πρόκειται για Τυχερό Παιχνίδι. 

6.2. Τα Τυχερά Παίγνια πρέπει να διοργανώνονται και 
να διεξάγονται με διαφάνεια και η οργάνωση και η 
διεξαγωγή τους επιβάλλεται να διέπονται από δεσμευ¬ 
τικούς όρους. 

6.3. Στις φάσεις το αποτέλεσμα των οποίων εξαρτάται 
αποκλειστικά και μόνο από τις γνώσεις των συμμετε- 
χόντων, δεν επιτρέπεται: 

α) Να υπεισέρχεται με κανένα τρόπο ο παράγοντας 
της τυχαιότητας. 

β) Η διαχείριση του βαθμού δυσκολίας των ερωτήσεων 
με τρόπο που δεν προβλέπεται ή/και δεν ορίζεται στους 
Κανόνες Διεξαγωγής. 

γ) Η με οποιονδήποτε τρόπο υποβοήθηση των συμ- 
μετεχόντων ως προς την απάντηση των ερωτήσεων. 

6.4. Στις φάσεις το αποτέλεσμα των οποίων εξαρτάται 
αποκλειστικά και μόνο από τις γνώσεις των συμμε- 
τεχόντων, ο βαθμός δυσκολίας των ερωτήσεων δεν 
επιτρέπεται να αφορά αυτονόητα, πασίδηλα και κοινώς 
γνωστά θέματα, έτσι ώστε να λειτουργεί πραγματικά 
μία διαγωνιστική διαδικασία. 

6.5. Απαγορεύεται η μεκάθε τρόπο προτροπή σε επα¬ 
ναλαμβανόμενη Συμμετοχή. 

6.6. Ο Πάροχος έχει την υποχρέωση να ενημερώνει με 
κάθε πρόσφορο μέσο τους καταναλωτές, πριν τη Συμ¬ 
μετοχή τους στο Τυχερό Παίγνιο, σχετικά με το σύνολο 
των παραγόντων που είναι δυνατόν να επηρεάσουν την 
απόφασή τους να συμμετάσχουν. 

6.7. Οι διατάξεις της απόφασης αυτής εφαρμόζονται 
και σε όλες τις μορφές εμπορικής επικοινωνίας των 
Τυχερών Παιγνίων, συμπεριλαμβανομένων των ανακοι¬ 
νώσεων αυτοπροβολής. 

ΜΕΡΟΣ II. ΚΑΝΟΝΕΣ ΔΙΕΞΑΓΩΓΗΣ 
Άρθρο 7 

ΚΑΝΟΝΕΣ ΔΙΕΞΑΓΩΓΗΣ ΚΑΙ 
ΥΠΟΧΡΕΩΣΕΙΣ ΠΛΗΡΟΦΟΡΗΣΗΣ 

7.1. Ο Πάροχος έχει την υποχρέωση να διαμορφώνει εκ 
των προτέρων γενικούς, κατανοητούς και δεσμευτικούς 
Κανόνες Διεξαγωγής του Τυχερού Παιγνίου και να τους 
δημοσιεύει/αναρτά στην ιστοσελίδα του. 

7.2. Σε όλες τις μορφές εμπορικής επικοινωνίας των 
Τυχερών Παιγνίων, όπως μέσω διαφημιστικών μηνυμά¬ 
των ή μηνυμάτων τηλεπώλησης, συμπεριλαμβανομένων 
των ανακοινώσεων αυτοπροβολής, θα αναφέρονται, 
γραπτά ή/και προφορικά, τα παρακάτω: 

α) Ότι πρόκειται για Τυχερό Παιχνίδι. 

β) Ότι απαγορεύεται η συμμετοχή ανηλίκων. 

γ) Η ιστοσελίδα στην οποία υπάρχουν οι Κανόνες 
Διεξαγωγής. 

Ο Πάροχος έχει την υποχρέωση να ανακοινώνει την 
ιστοσελίδα του κάθε φορά και με τον ίδιο τρόπο που θέ¬ 
τει σε γνώση του κοινού το όνομα του Τυχερού Παιγνίου. 

δ) Το ποσό της χρέωσης Συμμετοχής. 

7.3. Στην περίπτωση που το Τυχερό Παίγνιο προβάλ¬ 
λεται μέσω τηλεοπτικού σταθμού και για την προστασία 
κοινωνικών ομάδων με ιδιαιτερότητες (κωφοί, τυφλοί), 

επιβάλλεται και η αναγραφή και η εκφώνηση όλων ανα- 
φερομένων στην αμέσως παραπάνω παράγραφο. 

7.4. Δεν επιτρέπονται δηλώσεις ανακριβείς ή ικανές 
να παραπλανήσουν ή αντιφατικές. Ιδίως δεν επιτρέπο¬ 
νται τέτοιου είδους δηλώσεις σχετικές με τη διάρκεια 
του Τυχερού Παιγνίου, το Κέρδος, τη λογική επίλυσής 
του, τον αριθμό των Παικτών, το βαθμό δυσκολίας του, 
καθώς και τους γενικούς όρους συμμετοχής και τη δια¬ 
δικασία επιλογής των συμμετεχόντων, συμπεριλαμβανο- 
μένης της δυνατότητας/πιθανότητας να επιλεγεί κανείς. 

7.4.1. Παραπλανητική δήλωση είναι και η μη αληθής 
παράσταση ότι υπάρχει πίεση χρόνου. 

7.5. Δεν επιτρέπεται η προσποίηση της ύπαρξης πε¬ 
ρισσότερων ή λιγότερων συμμετεχόντων. 

7.6. Δεν επιτρέπεται η παρέμβαση στη διαδικασία επι¬ 
λογής των συμμετεχόντων. 

7.7. Δεν επιτρέπεται η εκδήλωση παροτρύνσεων προς 
το κοινό με την αιτιολογία ότι υφίσταται πίεση χρόνου. 

7.8. Κατά την διεξαγωγή του παιγνίου δεν επιτρέπεται 
να τίθενται κίνητρα προς επαναλαμβανόμενη συμμε¬ 
τοχή. 

Ιδίως δεν επιτρέπεται: 

α) Η σύγκριση ανάμεσα στο κόστος συμμετοχής και 
το σύνολο του κέρδους. 

β) Οι υποδείξεις για αυξημένες πιθανότητες κέρδους 
σε περίπτωση πολλαπλών Συμμετοχών από τον ίδιο 
Παίκτη. 

γ) Η παρουσίαση του Κέρδους ως λύση για τις προ¬ 
σωπικές οικονομικές ανάγκες και δυσκολίες. 

δ) Οι εκπτώσεις που συνιστούν κίνητρο για πολλαπλές 
Συμμετοχές από τον ίδιο Παίκτη. 

7.9. Η ερώτηση/γρίφος του Τυχερού Παιγνίου πρέπει 
να είναι γενικά κατανοητή και σαφής. Στην περίπτωση 
που επιδέχεται περισσότερες από μια λύσεις/απαντή- 
σεις, αυτές πρέπει να γίνονται αποδεκτές, έστω και εάν 
δεν είχαν προβλεφθεί. 

7.10. Ο Πάροχος έχει την υποχρέωση να διασφαλίζει 
πως η λύση του Τυχερού Παιγνίου θα γνωστοποιείται 
μετά την ολοκλήρωση κάθε Κύκλου και να ελέγχει τη 
γνωστοποίησή της. Η λύση πρέπει να δημοσιεύεται στην 
ιστοσελίδα του και να διατηρείται αναρτημένη εκεί για 
τρεις (03) μέρες τουλάχιστον μετά την ολοκλήρωση 
κάθε Κύκλου του Τυχερού Παιγνίου. Η λύση πρέπει να 
γίνεται πλήρως και γενικώς κατανοητή. Στην περίπτωση 
που το Τυχερό Παίγνιο διεξάγεται στο πλαίσιο συγκε¬ 
κριμένης εκπομπής, η ανακοίνωση της λύσης πρέπει να 
γίνεται μέχρι το πέρας της εκπομπής αυτής. 

7.11. Εάν η επιλογή του Παίκτη που θα μετάσχει σε 
γνωστική φάση του Τυχερού Παιγνίου γίνεται μέσω 
αυτοματοποιημένης διαδικασίας τυχαίας επιλογής, ο 
Πάροχος υποχρεούται να γνωστοποιεί, με κάθε πρό¬ 
σφορο μέσο, ότι κάθε Παίκτης έχει, σε όλη την διάρκεια 
του Κύκλου του Τυχερού Παιγνίου ή της εκπομπής, ίδια 
πιθανότητα επιλογής με κάθε άλλο Παίκτη, καθώς και 
το γεγονός ότι η χρονική στιγμή κατά την οποία θα 
επιλεγεί ο Παίκτης και θα κληθεί να συμμετέχει σε 
γνωστική φάση του Τυχερού Παιγνίου, υπόκειται στην 
αρχή της τυχαιότητας. 

7.12. Ο Πάροχος υποχρεούται, με κάθε πρόσφορο μέσο 
και οπωσδήποτε μέσω της ιστοσελίδας του, να ενημε¬ 
ρώνει το κοινό σχετικά με το σύνολο των παραγόντων 
που είναι δυνατόν να επηρεάσουν την απόφασή τους 
να συμμετάσχουν και ιδίως για: 


α) Την απαγόρευση συμμετοχής ανηλίκων 
β) Το κόστος Συμμετοχής με τρόπο σαφή που δεν 
επιδέχεται αμφίσημες ή πολυσήμαντες ερμηνείες. 

γ) Την ύπαρξη των Κανόνων Διεξαγωγής καθώς και το 
πώς μπορούν να λάβουν γνώση αυτών οι ενδιαφερόμενοι. 

δ) Το δεδομένο ότι κάθε Συμμετοχή δεν οδηγεί πά¬ 
ντοτε στην επόμενη φάση του Τυχερού Παιγνίου, στην 
περίπτωση που η τυχερή φάση προηγείται των λοιπών. 

ε) Το δεδομένο ότι η επιτυχής για τον Παίκτη έκβαση 
της κάθε γνωστικής φάσης δεν οδηγεί πάντοτε στην 
κατάκτηση του Επάθλου/Κέρδους, εάν η τυχερή φάση 
του Τυχερού Παιγνίου ακολουθεί. 

στ) Το χρόνο ανακοίνωσης της λύσης του Τυχερού 
Παιγνίου. 

ζ) Τη λύση του Τυχερού Παιγνίου μετά την ολοκλή¬ 
ρωση του αντίστοιχου Κύκλου. 

7.13. Ο Πάροχος υποχρεούται να συμπεριλαμβάνει 
στους Κανόνες Διεξαγωγής τη διαδικασία επιλογής 
των Παικτών με τρόπο σαφή, κατανοητό και επαρκή, 
συμπεριλαμβανομένων των ενδεχομένων παραλλαγών 
του Τυχερού Παιγνίου. Σε περίπτωση που το Τυχερό 
Παίγνιο διεξάγεται μέσω ραδιοτηλεοπτικού μέσου, τα 
παραπάνω πρέπει να παρουσιάζονται τόσο κατά την 
έναρξη όσο και στη διάρκεια της εκπομπής. 

7.14. Ο Πάροχος υποχρεούται, τόσο στην έναρξη όσο 
και κατά τη διάρκεια του Τυχερού Παιγνίου, να εξηγεί 
τις πιθανότητες που έχουν οι Παίκτες να κερδίσουν 
στην τυχερή φάση του Τυχερού Παιγνίου και, όπου αυτό 
δεν είναι δυνατό, τις συνθήκες που επιτρέπουν την εκτί¬ 
μηση των πιθανοτήτων από το κοινό. 

7.15. Προκειμένου για Τυχερό Παίγνιο που διεξάγε¬ 
ται μέσω ραδιοτηλεοπτικού μέσου, με την υποβολή 
της Δήλωσης Αποδοχής, ο Πάροχος υποχρεούται να 
γνωστοποιεί στην Αρχή τον τηλεοπτικό/ραδιοφωνικό 
σταθμό, μέσω του οποίου θα μεταδοθεί το Παίγνιο. Η 
τήρηση της υποχρέωσης αυτή συνιστά προϋπόθεση της 
νόμιμης διεξαγωγής του Παιγνίου, τυχόν δε παραβίασή 
της επιφέρει τις προβλεπόμενες κατά νόμο κυρώσεις. 

7.16. Ο Πάροχος υποχρεούται να χρεώνει τον Παίκτη 
ανά Συμμετοχή και να διατηρεί την τιμή χρέωσης στα¬ 
θερή ανεξαρτήτως του χρόνου συμμετοχής του Παίκτη. 

7.16.1 Η τιμή χρέωσης θα πρέπει να είναι συνολική 
και να συμπεριλαμβάνει όλες τις νόμιμες επιβαρύνσεις. 

7.16.2. Δεν επιτρέπεται να επιβάλλεται στους Παίκτες 
καμία άλλη χρέωση πέραν αυτής που ανακοινώνεται. 

7.16.3. Στην έννοια της χρέωσης δεν εμπίπτουν τυχόν 
έξοδα αποστολής του επάθλου στον Νικητή καθώς και 
φόροι, τέλη και δασμοί που απορρέουν από το δικαίωμα 
κυριότητας επί του Επάθλου. 

7.16.4. Προκειμένου για Τυχερό Παίγνιο που διεξάγεται 
μέσω τηλεοπτικού μέσου, η τιμή χρέωσης της Συμμετο¬ 
χής σε αυτό θα πρέπει να αναγράφεται σταθερά όλο το 
χρόνο προβολής του Τυχερού Παιγνίου, με χαρακτήρες 
τουλάχιστον ισομεγέθεις με εκείνους με τους οποίους 
αναγράφεται ο αριθμός κλήσης για τη Συμμετοχή του 
κοινού στο Τυχερό Παίγνιο και να εκφωνείται σε τακτά 
και μικρά χρονικά διαστήματα. 

7.16.5. Προκειμένου για Τυχερό Παίγνιο που διεξάγεται 
μέσω ραδιοφωνικού ή τηλεπικοινωνιακού μέσου, η τιμή 
χρέωσης της Συμμετοχής σε αυτό θα πρέπει να ανακοι¬ 
νώνεται κάθε φορά που υπάρχει αναφορά στο Τυχερό 
Παίγνιο ή, αντίστοιχα, σε κάθε μήνυμα που στέλνει ο 
Πάροχος στον Παίκτη. 

Άρθρο 8 

ΔΙΑΣΦΑΛΙΣΗ ΑΚΕΡΑΙΟΤΗΤΑΣ ΤΗΣ ΔΙΕΞΑΓΩΓΗΣ 
ΤΟΥ ΤΥΧΕΡΟΥ ΠΑΙΓΝΙΟΥ 

8.1. Με εξαίρεση τα όσα ορίζονται στις διατάξεις του 
άρθρου 11, δεν επιτρέπονται αλλαγές κατά τη διάρ¬ 
κεια διεξαγωγής του Τυχερού Παιγνίου και ιδίως υπό 
τη μορφή των παρεμβάσεων στη διαδικασία επιλογής 
των συμμετεχόντων, της τροποποίησης της λύσης του 
Παιγνίου ή της μείωσης του Κέρδους. 

8.2. Ο Πάροχος οφείλει να διασφαλίζει με κάθε πρό¬ 
σφορο μέσο την τυχαιότητα του αποτελέσματος της 
τυχερής φάσης του Τυχερού Παιγνίου και την ακεραιό¬ 
τητα της διεξαγωγής του. Προς τούτο υποχρεούται να 
συμπεριλαμβάνει στους Κανόνες Διεξαγωγής τα μέτρα 
που έχει λάβει για τη διασφάλιση των παραπάνω και 
ιδίως της συμμετοχής στην τυχερή φάση όλων των 
Παικτών που, σύμφωνα με τους Κανόνες Διεξαγωγής, 
έχουν αποκτήσει αυτό το δικαίωμα. 

8.3. Η κλήρωση επιτρέπεται να γίνεται μόνο με γεννή¬ 
τρια τυχαίων αριθμών ή με μηχανικά ή ηλεκτρομηχανικά 
μέσα (χειροκίνητη ή ηλεκτρομηχανική κληρωτίδα). 

8.3.1. Στην περίπτωση που, κατά τους όρους διεξαγωγής 
του Τυχερού Παιγνίου, χρησιμοποιείται γεννήτρια τυχαί¬ 
ων αριθμών, αυτή πρέπει να είναι πιστοποιημένη από 
πιστοποιημένο ανεξάρτητο εργαστήριο που εδρεύει στην 
ΕΕ ή στον ΕΟΧ, σύμφωνα με διεθνείς προδιαγραφές. 

8.3.2. Στην περίπτωση που δεν χρησιμοποιείται πι¬ 
στοποιημένη γεννήτρια τυχαίων αριθμών, η κλήρωση 
πρέπει να διεξάγεται είτε ενώπιον Συμβολαιογράφου 
είτε δημόσια ενώπιον του κοινού. 

Άρθρο 9 

ΑΠΟΔΟΣΗ ΔΙΚΑΙΩΜΑΤΩΝ ΤΟΥ ΔΗΜΟΣΙΟΥ 

Ο Πάροχος υποχρεούται να αποδίδει τα δικαιώματα 
του Δημοσίου σύμφωνα με τη διάταξη της παραγράφου 
5 του άρθρου 50 του ν.4002/2011 (Α 180), όπως τροπο¬ 
ποιήθηκε και ισχύει και τον φόρο επί των κερδών των 
Παικτών σύμφωνα με τις εκάστοτε ισχύουσες διατάξεις. 

ΜΕΡΟΣ III. ΔΙΑΔΙΚΑΣΙΑ ΥΠΟΒΟΛΗΣ ΔΗΛΩΣΗΣ, 
ΕΛΕΓΧΟΣ ΣΥΜΜΟΡΦΩΣΗΣ 

Αρθρο 10 

ΥΠΟΒΟΛΗ ΔΗΛΩΣΗΣ ΑΠΟΔΟΧΗΣ 

10.1. Η Δήλωση Αποδοχής υποβάλλεται στην Ε.Ε.Ε.Π. 
από τον Πάροχο ή τον νόμιμο εκπρόσωπο αυτού. 

10.2. Η διεξαγωγή και μετάδοση του Τυχερού Παιγνίου 
επιτρέπεται μόνο μετά την ανάρτηση των στοιχείων 
του στον ιστότοπο της Ε.Ε.Ε.Π., η οποία θα γίνεται το 
αργότερο εντός χρονικού διαστήματος επτά (7) ημερών 
από την υποβολή της Δήλωσης Αποδοχής. 

10.3 Στην ιστοσελίδα της Ε.Ε.Ε.Π. δημοσιεύονται σχετι¬ 
κός κωδικός, η ημερομηνία δημοσίευσης, το όνομα του 
Τυχερού Παιγνίου, το είδος του μέσου διά του οποίου 
διεξάγεται, η επωνυμία ή το ονοματεπώνυμο του Παρό- 
χου και οι Κανόνες Διεξαγωγής του Τυχερού Παιγνίου. 

10.4. Η ανάρτηση γίνεται μετά από έλεγχο της πλη¬ 
ρότητας της Δήλωσης Αποδοχής. Εάν η Ε.Ε.Ε.Π. διαπι¬ 
στώσει ελλιπή συμπλήρωσή της, ενημερώνει σχετικά 
τον Πάροχο. Στην περίπτωση αυτή το χρονικό διάστημα 
των επτά (7) ημερών διακόπτεται μέχρι την υποβολή 
των σχετικών στοιχείων και παρατείνεται κατά τρεις 
(3) ακόμη ημέρες. 


10.5. Στο στάδιο αυτό δεν γίνεται επιβεβαίωση από την 
Ε.Ε.Ε.Π. των στοιχείων της Δήλωσης Αποδοχής. 

Αρθρο 11 

ΤΡΟΠΟΠΟΙΗΣΗ ΚΑΝΟΝΩΝ ΔΙΕΞΑΓΩΓΗΣ 

11.1. Τροποποίηση των Κανόνων Διεξαγωγής επιτρέ¬ 
πεται να πραγματοποιηθεί με τις ίδιες ως άνω προϋ¬ 
ποθέσεις του άρθρου 10. 

11.2. Ο Πάροχος ή ο νόμιμος εκπρόσωπος αυτού υπο¬ 
βάλλει στην Ε.Ε.Ε.Π., ανάλογα προσαρμοσμένη Δήλωση 
Αποδοχής, συνοδευόμενη από τους τροποποιημένους 
Κανόνες Διεξαγωγής. 

11.3. Η διεξαγωγή του Τυχερού Παιγνίου με βάση τους 
καινούριους Κανόνες Διεξαγωγής μπορεί να πραγμα¬ 
τοποιηθεί, εφόσον: 

11.3.1. Αφορά σε Κύκλους για τους οποίους δεν έχει 
αρχίσει η υποβολή Συμμετοχών. 

11.3.2. Αφορά σε Κύκλους που πραγματοποιούνται σε 
εκπομπή ή ημέρα, κατά τη διάρκεια των οποίων δεν 
πραγματοποιήθηκαν άλλοι Κύκλοι με βάση τους παλαι¬ 
ούς Κανόνες Διεξαγωγής. 

11.3.3. Τηρήθηκαν τα αναφερόμενα στις διατάξεις του 
άρθρου 10 και κάθε τι σχετικό με τους Κανόνες Διεξα¬ 
γωγής που προβλέπεται στην απόφαση αυτή. 

Αρθρο 12 

ΕΛΕΓΧΟΣ ΣΥΜΜΟΡΦΩΣΗΣ 

12.1. Η διεξαγωγή και μετάδοση του Τυχερού Παιγνίου 
επιτρέπεται μόνο μετά την ανάρτηση των στοιχείων του 
στον ιστότοπο της Ε.Ε.Ε.Π., σύμφωνα με τη διαδικασία 
του άρθρου 10. 

12.2. Η Ε.Ε.Ε.Π. μπορεί οποτεδήποτε, από την υποβολή 
της Δήλωσης Αποδοχής, κατά τη διάρκεια της διεξα¬ 
γωγής και έως ένα (1) έτος μετά τη Λήξη του Τυχερού 
Παιγνίου: 

α) Να πραγματοποιεί έλεγχο συμμόρφωσης των Κανό¬ 
νων Διεξαγωγής του Τυχερού Παιγνίου με τις διατάξεις 
της απόφασης αυτής. 

β) Να προβαίνει σε έλεγχο προς επιβεβαίωση της αλή¬ 
θειας των στοιχείων της Δήλωσης Αποδοχής και της τή¬ 
ρησης των Κανόνων Διεξαγωγής του Τυχερού Παιγνίου. 

γ) Να εντέλει τον Πάροχο να προβεί στη διακοπή της 
διεξαγωγής του Τυχερού Παιγνίου, όταν διαπιστώνεται 
η μη συμμόρφωση, η αναλήθεια ή η μη τήρηση των 
αναφερομένων στις αμέσως παραπάνω διατάξεις των 
υποπαραγράφων 12.2.α) και 12.2.β). 

12.3. Ο Πάροχος οφείλει για κάθε Τυχερό Παίγνιο, 
τηρουμένων των διατάξεων του ν.2472/1997 (Α 50) περί 
Προστασίας του Ατόμου από την Επεξεργασία Δεδο¬ 
μένων Προσωπικού Χαρακτήρα, να συγκεντρώνει και 
διατηρεί, για διάστημα τουλάχιστον ενός (1) έτουςμετά 
τη Λήξη του, στοιχεία σχετικά με: 

α) Τον αριθμό των συνολικών Συμμετοχών. 

β) Τη συνολική αξία των Επάθλων / Κερδών που χο¬ 
ρηγήθηκαν στους Νικητές. 

γ) Τα ονόματα και στοιχεία επικοινωνίας των Νικητών. 

12.4. Ο Πάροχος οφείλει να παρέχει πρόσβαση στην 
Ε.Ε.Ε.Π. και στα εντεταλμένα όργανα αυτής στα στοιχεία 
της προηγούμενης παραγράφου, με τον τρόπο και στον 
χρόνο που η Αρχή θα ζητήσει. 

12.5.0 Πάροχος οφείλει να εξασφαλίζει πως κάθε υπερ- 
γολάβος με τον οποίο συμβάλλεται για τη διεξαγωγή ή/ 
και την προβολή του Τ υχερού Παιγνίου, θα παρέχει στην 

Ε.Ε.Ε.Π. και στα εντεταλμένα αυτής όργανα, πρόσβαση σε 
εγκαταστάσεις και στοιχεία σχετικά με το Τυχερό Παίγνιο, 
με τον τρόπο και στον χρόνο που η Αρχή θα ζητήσει. 

Άρθρο 13 

ΚΥΡΩΣΕΙΣ 

Η διεξαγωγή και η εκμετάλλευση Τυχερού Παιγνίου μέσω 
ραδιοτηλεοπτικών ή κάθε είδους τηλεπικοινωνιακών μέσων 
κατά παράβαση των διατάξεων της απόφασης αυτής και 
των άρθρων 25 περίπτωση β’ και 53 του ν.4002/2011 (Α180), 
όπως τροποποιήθηκε και ισχύει, επισύρει τις διοικητικές και 
ποινικές κυρώσεις των άρθρων 51 και 52 του νόμου αυτού. 

ΜΕΡΟΣ IV. ΤΕΛΙΚΕΣ ΔΙΑΤΑΞΕΙΣ 

Άρθρο 14 

Η διεξαγωγή και η εκμετάλλευση Τυχερού Παιγνίου 
μέσω ραδιοτηλεοπτικών ή κάθε είδους τηλεπικοινωνι¬ 


ακών μέσων, σύμφωνα με τις διατάξεις της παρούσας 
απόφασης και των άρθρων 25, περίπτωση β’, και 53 του 
ν.4002/2011 (Α' 180) όπως τροποποιήθηκε και ισχύει, δεν 
προδικάζει την παροχή άδειας κατά το άρθρο 53, μετά 
την έκδοση του Κανονισμού Διεξαγωγής και Ελέγχου 
Παιγνίων. 

Άρθρο 15 
ΕΝΑΡΞΗ ΙΣΧΥΟΣ 

15.1. Η ισχύς των διατάξεων των άρθρων 4.1.β), και 9 
αναστέλλεται για το μεταβατικό διάστημα της παρα¬ 
γράφου 6 του άρθρου 35 του ν.4223/2013 (Α 287). 

15.2. Η ισχύς των λοιπών διατάξεων της παρούσας 
απόφασης άρχεται από τη δημοσίευσή της στην Εφη¬ 
μερίδα της Κυβερνήσεως. 

ΠΑΡΑΡΤΗΜΑ 

ΥΠΟΔΕΙΓΜΑ ΔΗΛΩΣΗΣΤΟΥ ΠΑΡΟΧΟΥ ΤΥΧΕΡΟΥ ΠΑΙΓΝΙΟΥ 

(άρθρο 53 παράγραφος 6 του ν.4002/2011, όπως τροποποιήθηκε καί ισχύει). 



ΥΠΕΥΘΥΝΗ ΔΗΛΩΣΗ 

(άρθρο 8 ν.1599/1986) 


Η ακρίβεια ίων στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο 
άλλων υπηρεσιών (άρθρο 8 παρ. 4 Ν. 1599/1986) 


ΠΡΟΣ την 

ΕΠΙΤΡΟΠΗ ΕΠΟΠΤΕΙΑΣ ΚΑΙ ΕΛΕΓΧΟΥ ΠΑΙΓΝΙΩΝ (Ε.Ε.Ε.Π.) 


ΣΤΟΙΧΕΙΑ ΠΑΡΟΧΟΥ 

ΕΠΩΝΥΜΙΑ / ΟΝΟΜΑΤΕΠΩΝΥΜΟ 
ΝΟΜΙΚΗ ΜΟΡΦΗ: 


ΑΦΜ : 


Δ.Ο.Υ. : 


ΕΔΡΑ: 


ΔΙΕΥΘΥΝΣΗ: 


ΤΗΛΕΦΩΝΟ: 

Ρ3Χ : 

Ε-ΓΠ3ΪΙ : 

\Λ/θό 5Ϊΐθ : 


ΣΤΟΙΧΕΙΑ ΝΟΜΙΜΟΥ ΕΚΠΡΟΣΩΠΟΥ 

0 - Η Ονομα: 


Επώνυμο: 


Ονομα και Επώνυμο Πατέρα: 


Ονομα και Επώνυμο Μητέρας: 


Ημερομηνία γέννησης (1> : 


Τόπος γέννησης 


Αριθμός Δελτίου 
Ταυτότητας: 


Τηλ.: 


Τόπος 

Κατοικίας: 


Οδός: 


Αριθ: ΤΚ: 

Αρ. Τηλεομοιότυπου 
(Ρ 3χ): 


Δ/νση Ηλεκτρ. 

Ταχυδρομείου: 

(ΕπίβΝ): 



111 Αναγράφεται ολογράφως. 


ΣΤΟΙΧΕΙΑ ΚΑΙ ΧΑΡΑΚΤΗΡΙΣΤΙΚΑ ΤΥΧΕΡΟΥ ΠΑΙΓΝΙΟΥ 


ΟΝΟΜΑΣΙΑ: 


ΜΕΣΟ ΔΙΕΞΑΓΩΓΗΣ: 

ΤΗΛΕΟΡΑΣΗ: 

Μ 

ΡΑΔΙΟΦΩΝΟ: 

□ 

ΑΛΛΟ: 

Προσδιορίστε: 


ΑΡΙΘΜΟΣ ΦΑΣΕΩΝ : 


ΧΑΡΑΚΤΗΡΙΣΜΟΣ ΣΤΑΔΙΟΥ ΤΥΧΕΡΗΣ ΦΑΣΗΣ (ΠΡΩΤΟ, ΕΝΔΙΑΜΕΣΟ, ΤΕΛΕΥΤΑΙΟ) : 

ΧΡΟΝΙΚΗ ΔΙΑΡΚΕΙΑ ΔΙΕΞΑΓΩΓΗΣ / ΠΡΟΒΟΛΗΣ 

ΕΝΑΡΞΗ: 

ΛΗΞΗ: 

ΜΕΣΟ ΠΡΟΒΟΛΗΣ / ΔΙΕΞΑΓΩΓΗΣ * 

ΜΕΣΟ** 

ΣΤΑΘΜΟΣ/ΚΑΝΑΛΙ 

ΕΚΠΟΜΠΗ 

ΡΑΔΙΟΦΩΝΟ 



ΤΗΛΕΟΡΑΣΗ 




*εφόσον πρόκειται για ραδιοτηλεοπτικό μέσο **εάν απαιτηθεί, προστίθενται σειρές 


Με ατομική μου ευθύνη και γνωρίζοντας τις κυρώσεις που προβλέπονται από της 
διατάξεις της παρ. 6 του άρθρου 22 του Ν. 1599/1986, ως νόμιμος εκπρόσωπος της 
εταιρείας με την επωνυμία., δηλώνω ότι: 

1. Αποδέχομαι τις Γενικές Αρχές και τους Κανόνες Διεξαγωγής των Τυχερών 
Παιγνίων που διεξάγονται μέσω ραδιοτηλεοπτικών και τηλεπικοινωνιακών μέσων, 
της παραγράφου 6 του άρθρου 53 του ν.4002/2011 (Α 180), όπως ισχύει, όπως 

ορίζονται στη με αριθμό . απόφαση της Ε.Ε.Ε.Π., για τη διεξαγωγή, 

προβολή και εκμετάλλευση του παραπάνω Τυχερού Παιγνίου. 

2. Όλα τα αναγραφόμενα στην παρούσα και οι επισυναπτόμενοι σε αυτήν Κανόνες 
Διεξαγωγής του παραπάνω Τυχερού Παιγνίου είναι ακριβή και αληθή και σύμφωνα 
με τις Γενικές Αρχές και τους Κανόνες Διεξαγωγής των Τυχερών Παιγνίων της 
προηγούμενης παραγράφου. 

3. Αποδέχομαι τα σχετικά με την παρούσα έγγραφα της Ε.Ε.Ε.Π. να αποστέλλονται 

με ηλεκτρονικόταχυδρομείο, στη διεύθυνση .(5). 

4. Συναινώ στην υπαγωγή μου στη δικαιοδοσία και δωσιδικία των Δικαστηρίων των 
Αθηνών. 

Ημερομηνία:... /... /20... 

Για τον Πάροχο 
Ο/Η Νόμιμος Εκπρόσωπος 

(Με ϋεωρημένο το γνήσιο της υπογραφής) 


ΕΛΕΓΧΟΣ ΠΛΗΡΟΤΗΤΑΣ ΔΗΛΩΣΗΣ ΑΠΟΔΟΧΗΣ* 

Ελέγχθηκε και βρέθηκε πλήρης και ότι συνοδεύεται 

Εγκρίνεται η δημοσίευση των στοιχείων του Τυχερού 

από τους Κανόνες Διεξαγωγής του Τυχερού Παιγνίου. 

Παιγνίου στον ιστότοπο της Ε.Ε.Ε.Π. 

Ο/Η ελεγκτής 

Η Προϊσταμένη του Τμήματος. 

(υπογραφή) 

(υπογραφή) 

(ονοματεπώνυμο) 

(ονοματεπώνυμο) 

Ημερομηνία: 

Ημερομηνία: 


* Συμπληρώνεται από την Υπηρεσία] 


.Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 30 Ιανουάριου 2014 
Ο Πρόεδρος 

ΕΥΓΕΝΙΟΣ ΓΙΑΝΝΑΚΟΠΟΥΛΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


































